Обичан човек (шала у три чина)/11
XI

НИКОЛА, ЗОРКА

НИКОЛА (Сам): Нисам га видео! Као да мени требају четворе очи, да видим једног човека.
ЗОРКА (Носи на служавничићу кафу а у руци један свежањ новина те и једно и друго ставља на сто под сеницом): Где је Душан, Никола?
НИКОЛА: Господин? Стигоше једна кола, неки гост, па господин отрча у сусрет.
ЗОРКА: Гости? Стигли већ? Никола, трчи зови оца, ено га доле где се оправља она ограда. Да ли зна мајка?
НИКОЛА: Не знам, госпођице.
ЗОРКА: Ја ћу у кућу, да јој јавим; иди ти само зови оца! Реци му, стигли гости. (Отрчи она на једну, Никола на другу страну).

Обичан човек (шала у три чина)